stanford-oval/wikipedia huggingface dataset:
Novodvinsk

| Novodvinsk (Новодви́нск) |
| --- | --- |
 lippu:  vaakuna
 Arkangelin alue Venäjällä, alla kaupungin sijainti alueella
 Novodvinsk
 Koordinaatit: 64.4145°N, 40.8316°E 
Valtio:   Venäjä
Liittovaltiosubjekti:  Arkangelin alue
Perustettu:  1936
Kaupungiksi:  1977
Väkiluku (2010):  40 615
Aikavyöhyke:  UTC+3 (MSK)
Postinumero:  164900- 164903
Suuntanumero(t):  +7 81852
Rekisterikilpi:  29
 
 novadmin.ru 
 OKATO 11415 
Infobox OKVirheellinen NIMI-arvo: 
Novodvinsk (ven. Новодви́нск) on kaupunki Arkangelin alueella Pohjois-Venäjällä, maanteitse noin 25 kilometriä Arkangeliin kaakkoon. Kaupunki sijaitsee Vienanjoen länsirannalla (vasemmalla rannalla). Lähin rautatieasema Isakogorka sijaitsee 11 kilometriä Novodvinskista länteen. Kaupungin lounaispuolella on entinen sotilaslentokenttä.
Kartonkitehdas Novodvinskissä
Kirkko Novodvinskissä
Taajama perustettiin Vorošilovski-nimisenä puunjalostustehtaan kylänä  1936. Vuonna 1941 siitä tuli kaupunkityyppinen taajama ja 1957 taajaman nimeksi vaihdettiin Pervomaiski. Nimi muutettiin 1977 Novodvinskiksi, josta samalla tuli kaupunki.
Kaupungissa on suurehko kartonkitehdas OAO Arhangelski tselljulozno-bumažnyi kombinat sekä huonekalutehdas ja betonituotteita valmistava tehdas.[lähde? ]
Väestö

Kaupungin synty ja väestön kehitys on perustunut paljon paperi- ja kartonkitehtaaseen.
| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
| Novodvinsk | 16 300 | 34 200 | 47 800 | 50 200 | 48 900 | 40 615 |
Venäjän keisarikunnassa järjestettiin väestönlaskenta 1897 ja Neuvostoliitossa 1926, 1939, 1959, 1970, 1979 ja 1989 sekä Venäjän federaatiossa 2002, joten kaikki luvut eivät ole virallisen väestönlaskennan tuloksia.[lähde? ]
Aiheesta muualla

Kuvia tai muita tiedostoja aiheesta Novodvinsk Wikimedia Commonsissa
Pravda Severa-lehti (venäjäksi) (pravdasevera.ru)
Arhangelsk Gubenija-lehti  (Arkistoitu – Internet Archive) (venäjäksi) (gubernia.ru)
Non Ultra Descriptica

| Non Ultra Descriptica Terveet Kädet |
| --- | --- | --- |

Studioalbumin tiedot
 Äänitetty : 15. toukokuuta – 23. kesäkuuta 2000
 Julkaistu: syyskuussa 2000
 Formaatti: CD
 Tuottaja(t): Maike Valanne & Mika Pohjola
 Tyylilaji: alternative rock, metallimusiikki
 Kesto: 45.26
 Levy-yhtiö: Solardisk
Terveiden Käsien muut julkaisut
| The Ultimate Pain 1999 | Non Ultra Descriptica 2000 | Onnellisia kytkentöjä 1980–2000 2002 |
Non Ultra Descriprica on Terveet Kädet -yhtyeen studioalbumi, joka julkaistiin syyskuussa 2000. Albumi poikkeaa musiikillisesti radikaalisti yhtyeen aiemmasta tuotannosta. Yhtyeelle tyypilliset hardcore punk -vaikutteet on jätetty kappaleista miltei kokonaan pois ja albumi sisältää vaikutteita alternative rockista sekä hieman metallimusiikista.
Albumin valmistumisen jälkeen yhtye kasvoi viisimiehiseksi, sillä yhtyeessä aiemmin bassokitaraa soittanut Lene liittyi takaisin yhtyeeseen, tällä kertaa toiseksi kitaristiksi. Yhtye oli jo aiemmin samana kesänä esiintynyt viisihenkisenä Tuska-festivaaleilla Helsingissä.
Non Ultra Descriptica jäi toistaiseksi yhtyeen viimeiseksi "kokeelliseksi" albumiksi, sillä yhtyeen myöhemmät julkaisut ovat jälleen sisältäneet pääasiassa hardcore-tyylistä musiikkia. Se on myös yhtyeen viimeisin albumi, jonka kappaleet on sanoitettu englannin kielellä. Albumin julkaisi pienlevy-yhtiö Solardisk.
Kappaleet

Kaikki kappaleet on kirjoittanut Maike Valanne, ellei toisin mainita. Sovitukset Terveet Kädet, paitsi kappaleissa 4, 8 ja 11 Terveet Kädet ja Mika Pohjola.
Non Ultra Descriptica – 02:49
Time Empathy – 05:28
Outgrown – 05:18
In the Shadow of Fear – 02:58
Where Black Stars Rise – 04:44
Away – 02:48
Memories of the Past – 01:59 (san. Läjä Äijälä)
Eemi – 05:02 (san. Valanne – Timo Äijälä)
Diabolic – 05:48
Hydrophobic & Paranoid – 03:04
Belaja Smert – 05:22
Kokoonpano

Läjä Äijälä – laulu
Maike Valanne – kitara, laulu, Leslie 760, lisäinstrumentit
Puksu – bassokitara, taustalaulu
Timo Äijälä – rummut
Kokoonpano > Vierailevat muusikot

Eustad – lyömäsoittimet, symbaalit
Mika Pohjola – Minimoog-, Oberheim Matrix 12- ja Memorymoog-syntetisaattorit, Hammond-urut
Kokoonpano > Muut tekijät

Mika Pohjola – äänitys ja miksaus (SM Studio, Oulu)
Minerva Pappi – masterointi (Finnvox, 6. elokuuta 2000)
K. Kallio – yhtyeen valokuva
Läjä Äijälä – kansitaide
Graafinen Studio – kannen suunnittelu
Aiheesta muualla

Non Ultra Descriptica discogs.com -sivustolla
Terveet Kädet
| --- | --- |
Studioalbumit:   Terveet Kädet  Black God  The Horse  Sign of the Cross  Doomed Alien Race  The Ultimate Pain  Non Ultra Descriptica  Cape Vortex  Ihmisen poika, pedon poika  Musta hetki  Lapin Helvetti  Kaikki kaikkia vastaan 
EP:t:   Rock laahausta vastaan  II  Ääretön joulu  Message 12"  Kädet suojelee  Oma koloni  Anno Domini  Live Kemi 1982  Unkind  Message 7"  Slow Promotion  6 Song EP  Bizarre Domination  Pahan voima  Piinaavanautinto EP 
Livealbumit:   Leather Enslavement  Pissaa ja paskaa  UGH!!! Terveet Kädet elävänä 
Kokoelmat:   Propaganda  Hardcore Brutality  Kumia ja verta  Ääretön propaganda  Onnellisia kytkentöjä 1980–2000  Deep Wounds  TK Pop 1980–1989  Demon Seeds - The Complete 1989–2002 Studio Recordings 
Split-albumit:  Kaaos & Terveet Kädet: So Much Fun
Niilo Idman

Nils Rudolf (Niilo) Idman (20. lokakuuta 1889 Tampere – 4. huhtikuuta 1977 Helsinki) oli suomalainen pääkonsuli, kirjallisuudentutkija ja suomentaja.
Niilo Idmanin vanhemmat olivat Tampereen kaupunginlääkäri, lääkintöneuvos Gustaf Rudolf Idman (1857–1927) ja Olga Elisabeth Gustafsson (1861–1938). Hänen vanhempi veljensä oli suurlähettiläs ja 1920-luvulla ulkoministerinä toiminut Karl Gustaf Idman.
Idman pääsi ylioppilaaksi 1907 ja valmistui filosofian kandidaatiksi 1911 sekä filosofian lisensiaatiksi ja tohtoriksi 1923. Hän teki opintomatkoja Englantiin 1908–1909, 1912 sekä 1914.
Idman oli ulkoministeriön palveluksessa vuodesta 1918 ja hän toimi lähetystösihteerinä Oslossa 1920–1922, Kööpenhaminassa 1920, Tukholmassa 1925–1926 ja Washingtonissa 1927–1933. Idmanista tuli ulkoministeriön jaostosihteeri 1933 ja hän toimi ministeriön talouspoliittisten asiain jaoston päällikkönä vuodesta 1933. Hän oli sitten  va. asiainhoitajana Riiassa 1934 ja Suomen pääkonsulina Pietarissa 1935–1938. Idman sai lähetystöneuvoksen arvon 1931.
Idman tunnetaan ennen kaikkea Edgar Allan Poen Korppi-runon suomentajana.
Teoksia

Charles Robert Maturin, his life and works ; Helsingin yliopiston väitöskirja. Tekijä, Helsingfors 1923, julkaistu myös Englannissa Constable & Co ltd, London 1923
Suomennoksia

Daniele Varè : Hymyilevä diplomaatti : muistelmia. WSOY 1940 (alkuteos Laughing Diplomat)
Ragnar Numelin : Vihreä oksa : diplomatian alkuhistoriaa ; käsikirjoituksesta suom. Niilo Idman.  Suomen kirja, Helsinki 1941
Ragnar Numelin : Ihmisen vaellusvietti. Suomen kirja, Helsinki 1944
Dorothy B. Hughes : Malja kuolemalle : salapoliisiromaani. Suomen kirja, Helsinki 1944 (alkuteos The bamboo blonde)
Edgar Allan Poe : Korppi, teoksessa Korppi ja kultakuoriainen sekä muita kertomuksia. WSOY 1959, 2. painos 1972, 3. painos Forma, Helsinki 1990, WSOY 1992
Edgar Allan Poe : Novelleja ; suom. Niilo Idman, Yrjö Kivimies ja Eero Ahmavaara. Kirjallisuutta kouluille. WSOY 1970, 2. painos 197, 3. painos 1976, 4. painos 1984
Aiheesta muualla

Poen Korppi-runon suomennos (pdf-tiedosto)[vanhentunut linkki]
Nordell

Nordell on seuraavien henkilöiden sukunimi:
Anna Nordell (s. 1982), ruotsalainen laulaja ja ääninäyttelijä
Fjalar Nordell (1903–1976), suomalainen yritysjohtaja, Saloran perustaja, Jouko Nordellin isä
Harri Nordell (s. 1956), suomalainen runoilija
Jouko Nordell (1935–2018), suomalainen yritysjohtaja, Saloran toimitusjohtaja 1974–1981, Fjalar Nordellin poika
Risto Nordell (s. 1959), suomalainen musiikkitoimittaja
Vera Rózsa (oik. Vera Rozsa-Nordell, 1917–2010), unkarilainen laulaja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Nordell”, voi hakea sivunnimihaulla, laajalla sivunnimihaulla tai tekstihaulla.
Néa Pentéli

| Néa Pentéli Νέα Πεντέλη |
| --- | --- |
 Néa Pentélin kaupunki.
 Kunnallisyksikön sijainti
 Néa Pentéli
 Koordinaatit: 38°3′38″N, 23°51′33″E 
Valtio:  Kreikka
Hajautetun hallinnon alue:  Attika
Alue:  Attika
Alueyksikkö:  Pohjois-Ateena
Kunta:  Pentéli
Hallinto:  
 – Asutustyyppi:  kunnallisyksikkö, entinen kunta, kaupunki
 – Kallikrates-koodi:  461002
Väkiluku (2011):  7 198
Aikavyöhyke:  UTC+2
 – Kesäaika:  UTC+3
Postinumero:  152 xx
Suuntanumero(t):  210
Rekisterikilpi:  Z
Infobox OKVirheellinen NIMI-arvo: 
Néa Pentéli (kreik. Νέα Πεντέλη; myös Néa Pendéli) on Kreikan kaupunki sekä samanniminen Pentélin kunnan kunnallisyksikkö (Δημοτική Ενότητα Νέας Πεντέλης, Dimotikí Enótita Néas Pentélis) ja entinen itsenäinen kunta. Se sijaitsee Pohjois-Ateenan alueyksikössä Attikan alueella. Kaupungin ja kunnallisyksikön väkiluku on 7 198 (vuonna 2011).
Néa Pentélin keskusaukio.
Néa Pentélin liikuntahalli.
Néa Pentélin kaupunki sijaitsee Pentéli-vuoren juurella sen eteläpuolella linnuntietä noin 15 kilometriä koilliseen Ateenan keskustasta. Se on Ateenan esikaupunkialuetta.
Néa Pentéli oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Pentélin kuntaan yhdessä Melíssian kanssa, jolloin se muuttui uuden kunnan kunnallisyksiköksi.
Aiheesta muualla

Kuvia tai muita tiedostoja aiheesta Néa Pentéli Wikimedia Commonsissa
Nordea Nordic Light Open

Nordea Nordic Light Open oli tenniksen Tier IV-tason WTA-turnaus, joka järjestettiin vuosina 2002–2003 Espoossa ja vuosina 2004–2009 Tukholmassa. Turnaus järjestettiin heinä-elokuun vaihteessa tai elokuun alussa. Espoossa turnaus pelattiin massakentillä ja Tukholmassa kovilla kentillä.
Noitapiiri

| Noitapiiri> The Secret Circle |
| --- | --- |

Tyyli:   teinidraama  kauhu  yliluonnollinen 
Kestoaika:  42 minuuttia
Luoja(t):  Andrew Miller
Pääosissa:   Britt Robertson  Thomas Dekker  Phoebe Tonkin  Shelley Hennig  Jessica Parker Kennedy  Gale Harold  Louis Hunter  Chris Zylka  Ashley Crow  Natasha Henstridge 
Alkuperämaa:   Yhdysvallat
Alkuperäiskieli:  englanti
Verkko:    The CW   MTV3 
Esitetty:  15. syyskuuta 2011 – 10. toukokuuta 2012
Jaksoja:  22
Tuotanto
Tuottaja(t):   Liz Friedlander  Don Whitehead  Holly Henderson 
Vastaava(t) tuottaja(t):   Kevin Williamson  Leslie Morgenstein  Andrew Miller  Gina Girolamo 
Aiheesta muualla
Virallinen sivusto
IMDb 
Noitapiiri (The Secret Circle) on yhdysvaltalainen The CW Television Networkin televisiosarja, joka perustuu L. J. Smithin samannimiseen romaanisarjaan. Televisiosarjan ensiesitys oli 15. syyskuuta 2011. Sarja oli aluksi suosittu, mutta kauden jälkipuoliskolla katsojaluvut putosivat ja 11. toukokuuta 2012 – päivä päätösjakson esittämisen jälkeen – The CW ilmoitti lopettavansa sarjan. Suomessa sarjaa alettiin esittää MTV3:lla 10. huhtikuuta 2014.
Sarja kertoo 16-vuotiaasta Cassie Blakesta (Britt Robertson), joka muuttaa äitinsä kuoleman jälkeen isoäitinsä luokse kuvitteelliseen Chance Harborin pikkukaupunkiin Washingtonissa. Cassie tutustuu nopeasti uusiin ystäviin, joilla paljastuu olevan salaisuus: he kaikki ja Cassie ovat noitia. Yhdessä he ovat ryhmä. Yhdessä ryhmä alkaa selvittää, miten heidän vanhempansa kuolivat nuorten ollessa vielä pikkulapsia.
Hahmot

HUOM! Sisältää juonipaljastuksia.
Vastaanotto

Ensimmäinen jakso jakoi mielipiteet. Monet kirjoittivat lehtiin jakson olleen hyvin tehty, toiset taas päinvastaista. Jotkut jotka olivat haukkuneet sarjaa, kehuivat Phoebe Tonkinia.
Olodumare

Olodumare on Nigerian jorubien tarussa taivaan jumala. Hän lähetti poikansa Obatalan luomaan maa. Mukaan tämä sai pussillisen multaa, kanan ja palmun. Mullan Obatala sirotteli veteen, näin syntyi maaperä. Kanan hän nosti sen päälle. Valkoinen kana kuopsutteli maata, ja näin syntyi Afrikka. Myöhemmin Obatala muovaili ihmiset savesta. Heille taivaan jumalan poika lahjoitti palmun, josta sai mehua, öljyä ja pähkinöitä. Joidenkin tarinoiden mukaan Obatala (Valkoisen kankaan kuningas) perusti Ifen, jorubien ensimmäisen kaupungin. Hänen avujansa olivat puhtaus, rehellisyys ja rauha.
Olof Blom

Olof Engelbrekt Blom (1. joulukuuta 1828 Uusikaupunki – 15. maaliskuuta 1894 Uusikaupunki) oli suomalainen kauppias, laivanvarustaja ja valtiopäivämies.
Blomin vanhemmat olivat kauppias Christian Blom ja Maria Juliana Reimer. Blom sai porvarioikeudet 1857 ja harjoitti laivanvarustus- ja puutavaran vientitoimintaa Uudessakaupungissa. Hän kuului kaupunginvanhimpiin ja oli Uudenkaupungin valtuusmiesten puheenjohtaja kahteen otteeseen. Blom oli porvarissäädyssä Uudenkaupungin ja Naantalin edustaja valtiopäivillä 1867 ja Uudenkaupungin edustaja 1882. Valtiopäivien täysistunnoissa Blom ei käyttänyt yhtään puheenvuoroa.
Oderinhaffi

Landsat-kuva Oderinhaffista.
Oderinhaffi
Oderinhaffi (myös  Stettininhaffi tai Szczezininhaffi; saks. Stettiner Haff, puol. Zalew Szczecinski) on Itämeren etelärannikolla sijaitseva haffi eli laguunimainen jokisuuhun muodostunut vesialue. Se sijaitsee Oderjoen suulla Saksassa ja Puolassa, Szczecinin  kaupungin luoteispuolella. Haffin erottavat Itämeren Pommerinlahdesta Usedomin ja Wolinin saaret. Sen yhdistää Itämereen kolme kapeaa vesiväylää: Dziwna, Świna ja Peenestrom. Haffin pinta-ala on 687 neliökilometriä, keskisyvyys noin neljä metriä ja suurin syvyys kuusi metriä.
Syksyllä 2020 Puolan Stettininhaffiin alettiin rakentaa kahta ympyränmuotoista tekosaarta Świnoujście–Szczecin-väylän ruoppauksen yhteydessä. Saarista molempiin istutetaan kasvillisuutta, ja niistä eteläisempi säilyy läjitysalueena muita alueella tehtäviä ruoppauksia varten. Saarten työnimet ovat W22 ja W28. Niiden läpimitat ovat 1 250 ja 1 780 metriä ja pinta-alat 123 ja 250 hehtaaria. Saarten korkeus tulee olemaan noin viisi metriä. Saarten on tarkoitus valmistua maaliskuussa 2022.
Aiheesta muualla

Kuvia tai muita tiedostoja aiheesta Oderinhaffi Wikimedia Commonsissa
Oikeuksien ja vapauksien liike

| Oikeuksien ja vapauksien liike> Движение за права и свободи Hak ve Özgürlükler Hareketi |
| --- | --- |
  
  
  
Perustettu:  1990
Puheenjohtaja:  Mustafa Karadayi
Ideologia:  sosiaaliliberalismi vähemmistöjen intressit
Poliittinen kirjo:  keskusta
Kansalliskokous:  34 / 240
Europarlamentti:  3 / 17
Kansainväliset jäsenyydet:  – ALDE – Liberal International
Nuorisojärjestö:  Mladežko DPS
Kotisivu:  www.dps.bg
Infobox OKNimi-testi OK: 
Oikeuksien ja vapauksien liike (bulg. Движение за права и свободи, Dviženie za prava i svobodi, lyh. DPS, turk. Hak ve Özgürlükler Hareketi, lyh. HÖH) on bulgarialainen liberaalipuolue, joka on perinteisesti keskittynyt myös maan turkkilaisvähemmistöjen oikeuksiin.
Puolue sai alkunsa kommunismin romahtamisen yhteydessä Itä-Euroopassa. DPS:n perustaja on Ahmed Dogan.
DPS on sekä ALDE:n että Liberal Internationalin täysjäsen.
Vuoden 2019 EU-vaaliessa DPS sai 3 edustajaa läpi. Vuoden 2021 kolmansissa parlamenttivaaleissa puolue 34 edustajaa läpi kansalliskokoukseen.
Olkinen

Olkinen on kylä Mäntsälässä. Kylässä on 60 asukasta (2009).
Olkisissa oli koulu vuosina 1908–1965. Rakennuksessa on nykyään ryhmäperhepäiväkoti. Olkisten kartano on ollut saman suvun omistuksessa vuodesta 1869 lähtien. Vuoden 1979 eduskuntavaaleissa Olkisten vaalipiirin äänioikeutetuista 100 prosenttia äänestivät. Presidentti antoi sen johdosta vaalipiirille kunniakirjan.
Néa Péramos (Kavála)

| Néa Péramos Νέα Πέραμος |
| --- | --- |
 Néa Péramoksen kaupunki.
 Néa Péramos
 Koordinaatit: 40°50′16″N, 24°18′14″E 
Valtio:  Kreikka
Hajautetun hallinnon alue:  Makedonia jaTraakia
Alue:  Itä-Makedonia ja Traakia
Alueyksikkö:  Kavála
Kunta:  Pangaío
Hallinto:  
 – Asutustyyppi:  kaupunki
 – Kallikrates-koodi:  0503020101
Väkiluku (2011):  3 514
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Néa Péramos (kreik. Νέα Πέραμος) on Kreikan kaupunki, joka kuuluu hallinnollisesti Pangaíon kuntaan, Kaválan alueyksikköön ja Itä-Makedonian ja Traakian alueeseen. Kaupungin väkiluku on 3 514 (vuonna 2011).
Anaktoropoliin linnan rauniot.
Néa Péramoksen pieni kaupunki, suomeksi ”Uusi Péramos”, sijaitsee Kaválanlahden länsirannalla sijaitsevan luonnonsatamalahden, Eleftherésinlahden, pohjukassa noin 19 kilometriä lounaaseen Kaválan kaupungista. Lahdessa kaupungin edustalla sijaitsee kaksi pientä saarta, Petráni ja Drógkos. Néa Péramos muodostaa myös laajemman kaupunkiyhdyskunnan (Δημοτική Κοινότητα Νέας Περάμου, Dimotikí Koinótita Néas Perámou), johon kuuluvat varsinaisen Néa Péramoksen kaupungin lisäksi kylät Agía Marína ja Ágios Athanásios. Koko yhdyskunnan väkiluku on 3 532.
Antiikin aikana kaupungin lounaispuolella olevalla kukkulalla sijaitsi Oisymen poliksen kaupunkikeskus. Kaupungista noin 500 metriä etelään olevalla kukkulalla sijaitsi puolestaan keskiajalla bysanttilainen Anaktoropoliin linna (myös Anaktorupolis, Alektryopolis, Eleftherupolis). Kummankin paikalla on raunioita.
Nykyinen kaupunki kuului aiemmin Eleftherésin kuntaan ja vuodesta 2011 lähtien Pangaíon kunnan Eleftherésin kunnallisyksikköön.
Aiheesta muualla

Kuvia tai muita tiedostoja aiheesta Néa Péramos Wikimedia Commonsissa
Nosto (oikeustiede)

Nosto (ruots. revision) oli vanha Suomessa vuoden 1979 loppuun saakka käytössä ollut muutoksenhakukeino hovioikeudesta korkeimpaan oikeuteen sellaisissa jutuissa, joissa oli vedottu hovioikeuteen. Mikäli korkein oikeus myönsi hovioikeuden ratkaisuun muutoksenhakuluvan ja antoi täydellisen ratkaisun asiassa, tätä muutoksenhakua hovioikeuden tuomioon kutsuttiin nostoksi ja sen johdosta annettua korkeimman oikeuden ratkaisua tuomioksi. Muissa tapauksissa muutoksenhakuhakemus oli nimeltään valitus ja sen johdosta annettu ratkaisu nimeltään päätös.
Muutoksenhakujärjestelmää muutettiin vuoden 1980 alusta, jolloin otettiin käyttöön valituslupamenettely.
Autonomisessa Suomessa haettiin muutosta nostoteitse senaatin oikeusosastossa hovioikeuden ratkaisemiin niihin vetojuttuihin, joissa muutoksenhaku oli sallittu.
Olof Aschberg

Albert Engströmin piirros Olof Aschbergista Moskovassa 1923
Olof Aschberg, sukunimi alkuaan Asch (22. heinäkuuta 1877 Tukholma - 21. huhtikuuta 1960) oli juutalaissyntyinen ruotsalainen pankkiiri. Aschberg tunnettiin lempinimellä Punainen pankkiiri koska hän tunsi sympatiaa kommunistista liikettä kohtaan ja auttoi lokakuun vallankumouksen jälkeen Venäjän bolsevikkeja varainhankinnassa lännestä.
Aschberg perusti Tukholmaan vuonna 1912 Nya Banken nimisen pankin jonka nimeksi myöhemmin vaihtui Svenska Ekonomibolaget. Vuonna 1917 hän perusti yhdessä Georg Brantingin ja tämän sisaren Sonja Branting-Westerståhl kanssa Ruotsalais-venäläisen pankin (Svensk-Ryska Banken).
Aschberg toi Ruotsiin vuosina 1917–1921 noin 500 tonnia bolsevikkien Venäjällä takavarikoimaa kultaa. Koska Venäjän bolsevikkihallitus oli lännessä asetettu kauppasaartoon Aschberg sulatti kullan Tukholmassa ja korvasi tsaarin Venäjän aikaiset leimat ruotsalaisilla leimoilla tehden näin kullan alkuperän jäljittämisen mahdottomaksi. Hän avusti myös bolsevikkeja järjestämällä näiden takavarikoimia jalokiviä myytäväksi huutokaupoissa eri puolilla Länsi-Eurooppaa. Hyvien suhteidensa ansiosta Aschberg saattoi perustaa Moskovaan vuonna 1921 Venäläisen kauppapankin ja vuosina 1922–1924 hän johti neuvostoliittolaista Ruskombank-pankkia. Vuonna 1933 Aschberg lahjoitti Ruotsin kansallismuseoon hankkimansa yli 200 venäläistä ikonia jotka neuvostoviranomiset olivat takavarikoineet kirkoista.
Aschberg muutti 1920-luvun lopulla asumaan Ranskaan, osti Jouy-en-Josasissa sijainneen Château du Bois du Rocherin linnan asunnokseen ja avusti muun muassa Espanjan sisällissodan aikana Espanjan kansanrintamaa.  Hän joutui pakenemaan Ranskasta Portugalin kautta Yhdysvaltoihin kun saksalaiset miehittivät Ranskan 1940. Sodan jälkeen Aschberg palasi asumaan Ruotsiin. Hän julkaisi 1946–1947 kolmiosaiset muistelmansa (En vandrande jude från Glasbruksgatan, Återkomsten ja Gästboken).
Ruotsalaiset journalistit Robert Aschberg (s. 1952) ja Richard Aschberg (s. 1954) ovat Olof Aschbergin lapsenlapsia.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: sv:Olof Aschberg
Nosto

Nosto voi tarkoittaa seuraavia asioita:
nosto, varojen ottaminen pankkitililtä
Nosto-automaatti, seteliautomaattiketju
nosto, vanha muutoksenhakukeino hovioikeudesta korkeimpaan oikeuteen Suomessa
nosto eli "kelluva sitaatti" (lähinnä lehtiartikkelissa)
tempaus tai työntö, kaksi lajia painonnostokilpailussa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Nosto”, voi hakea sivunnimihaulla, laajalla sivunnimihaulla tai tekstihaulla.
Olive Branch

| Olive Branch |
| --- | --- |
 Olive Branchin keskustaa. Kaupungintalo takana.

 Koordinaatit: 34°57′37″N, 89°50′30″W 
Valtio:  Yhdysvallat
Osavaltio:   Mississippi
Piirikunta:  DeSoto
Pinta-ala:  
 – Kokonaispinta-ala:  96,85 km²
 – Josta vettä:  0,49 km² 
Korkeus:  118 m
Väkiluku (2010):  33 486
 – Väestötiheys:  388,48 as./km²
Aikavyöhyke:  UTC-6 (kesäaika UTC-5)
 
 www.obms.us 
Infobox OKVirheellinen NIMI-arvo: 
Olive Branch on kaupunki Mississippin osavaltiossa Yhdysvalloissa. Sen väkiluku oli vuoden 2010 väestönlaskennassa 33 486. Kaupunki kuuluu DeSoton piirikuntaan.
Olive Branch on osa Memphisin metropolialuetta.
Kuvia kaupungista

Olive Branchin keskustaa.
Vesitorni Olive Branchissa.
Nostolaite

Nostolaite voi tarkoittaa seuraavia:
nosturi
traktorin nostolaitteet
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Nostolaite”, voi hakea sivunnimihaulla, laajalla sivunnimihaulla tai tekstihaulla.
Olive McKean

| Mitalit | Mitalit | Mitalit |  |
| --- | --- | --- | --- |
|   Olive McKean vuonna 1936  |   Olive McKean vuonna 1936  |   Olive McKean vuonna 1936  |  |
Maa:   Yhdysvallat
Naisten uinti
|  Olympialaiset  |  Olympialaiset  |  Olympialaiset  |  |
|  Pronssia | Berliini 1936 | 4 × 100 m vapaauintiviesti |  |
Mary Olive McKean (myöh. Mucha; 10. elokuuta 1915 Chehalis, Washington – 31. maaliskuuta 2006 Troutdale, Oregon) oli yhdysvaltalainen uimari. Hän kilpaili Berliinin kesäolympialaisissa 1936 sijoittuen 100 metrin vapaauinnissa kuudenneksi ja saavuttaen Yhdysvaltain 4 × 100 metrin vapaauintiviestijoukkueessa pronssia.
Aiheesta muualla

Kuvia tai muita tiedostoja aiheesta Olive McKean Wikimedia Commonsissa